**Marta Kristen** (født 26. februar 1945 i Oslo) er en norskfødt amerikansk skuespiller. Hun er best kjent for sin rolle som Judy Robinson, det eldste barnet til professor John Robinson og hans hustru Maureen, i TV-serien *Lost in Space*. Hennes rollefigur var en ung voksen kvinne, omtrent 20 år gammel.

Tidlig liv
----------

Kristen ble født som **Birgit Annalisa Rusanen** i Oslo. Moren var finsk. Faren var tysk og ble drept under den andre verdenskrig. Hun tilbrakte sine første år på barnehjem og ble deretter adoptert i 1949 av et amerikansk ektepar fra Detroit, Michigan, Harold Oliver og Bertha Soderquist, som omdøpte henne til **Martha Annalise Soderquist**. Hennes adoptivfar var professor i filosofi ved Wayne University, Detroit. Kristen har også en adoptivbror, som foreldrene tok til seg senere. I 1959 flyttet Kristen til Los Angeles, California, da faren hadde et sabbatsår. Hun forble der – sammen med en verge – og ble uteksaminert ved Santa Monica High School.

Karriere
--------

For å gjenspeile sitt nordiske opphav antok hun Marta Kristen som sitt skuespillernavn. Kristen opptrådte første gang på TV i 1960 i et avsnitt av serien *Letter to Loretta* (*The Glass Cage*) og medvirket året etter i en episode av *Alfred Hitchcock presenterer* (*Bang! You're Dead*) sammen med Billy Mumy, som hun senere spilte sammen med i *Lost in Space*. Kristen gjorde utallige gjesteopptredener i TV-serier. Hennes første suksessfulle filmrolle var som Lorelei i *Beach Blanket Bingo* (1965). Kristen spilte i TV-serien *Lost in Space* (1965–1968).

Da hennes datter ble født i 1969, begynte hun å spille i TV-reklamer og medvirket til slutt i mer enn 40 slike.[] Kirsten medvirket også sporadisk i filmer, slik som *Djeveløya* (1973), *Once* (1974), der hun spilte den den barbrystede Humanity, og kult-science fiction-filmen *Battle Beyond the Stars* (1980).

Kirsten hadde en cameorolle i filmen *Lost in Space* (1998). Hun var også med i A&Es biografi *Jonathan Harris, Never Fear, Smith Is Here* (2002). Kristen var stemmeskuespiller i den animerte kortfilmen *The Bolt Who Screwed Christmas* (2009), der hennes medspillere fra *Lost in Space* Harris, Mumy og Angela Cartwright også hadde stemmene.

Ekteskap
--------

A photo of Marta Kristen in 2018.Marta Kristen i 2018
Kristen har vært gift to ganger. Hennes første ekteskap var med psykologen Terry Treadwell. mellom 1964 og 1973, som hun fikk datteren Lora Alison Treadwell med.

Kristen møtte sin andre ektemann, Kevin P. Kane, i 1974 og de giftet seg med hverandre 18. november 1978. Hun og ektemannen bodde i Santa Monica i California sammen med to redningshunder. I mai 2020 meddelte Kristen på sin Facebook-side at ektemannen var død.

Referanser
----------

1. ↑  «LOST IN SPACE 50th Anniversary Interview FEATURING MARK GODDARD & MARTA KRISTEN». 4th GalactiCon, Seattle 2015: Mad Bros Media. Besøkt 4. oktober 2020 – via YouTube.
2. ↑  «University of Minnesota COMMENCEMENT CONVOCATION WINTER QUARTER» (PDF). s. 45.
3. 1 2  «Elokuva-Aitta 16». martakristen.com. Besøkt 4. oktober 2020.
4. 1 2  «Norwegian Cinderella». martakristen.com. Besøkt 4. oktober 2020.
5. 1 2  «TV Picture Life – November 1966». martakristen.com. Besøkt 4. oktober 2020.
6. 1 2  «Marta Kristen». Internet Movie Database. Besøkt 4. oktober 2020.
7. ↑  «Beach Blanket Bingo (1965)». *AFI Catalog of Feature Films*. American Film Institute. Besøkt 4. oktober 2020.
8. ↑  Abbott, Jon (2009): *Irwin Allen Television Productions, 1964–1970: A Critical History of Voyage to the Bottom of the Sea, Lost in Space, The Time Tunnel and the Land of the Giants*, Jefferson: Mcfarland, s. 113. ISBN 0786444916
9. ↑  «Terminal Island (1973)». *AFI Catalog of Feature Films*. American Film Institute. Besøkt 4. oktober 2020.
10. ↑  «Once (1974)». *AFI Catalog of Feature Films*. American Film Institute. Besøkt 4. oktober 2020.
11. ↑  «Battle Beyond the Stars (1980)». *AFI Catalog of Feature Films*. American Film Institute. Besøkt 4. oktober 2020.
12. ↑  «IN Magazine For the Girl of Today». martakristen.com. Besøkt 4. oktober 2020.
13. ↑  DRG. «Movieland». martakristen.com. Besøkt 4. oktober 2020.
14. ↑  «Nevada, Marriage Index, 1956-2005».
15. ↑  «California Divorce Index, 1966-1984».
16. ↑  «California Birth Index, 1905-1995».
17. ↑  «California, Marriage Index, 1960-1985».
18. ↑  Beifuss, John (12. mars 2012). «'Lost in Space' duo remember '60s sci-fi at MidSouthCon 30». *Memphis Commercial Appeal*. Arkivert fra originalen 1. juni 2013. Besøkt 4. oktober 2020.

Eksterne lenker
---------------

* (en) Marta Kristen på Internet Movie Database Rediger på Wikidata

* (sv) Marta Kristen i Svensk Filmdatabas Rediger på Wikidata

* (fr) Marta Kristen på Allociné Rediger på Wikidata

* (en) Marta Kristen på AllMovie Rediger på Wikidata

* (en) Marta Kristen hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data)
 |